Agama Gaberahamo

Agama Gaberahamo ma abölö faudu Ngafu Agama Gaberahamo no töi ni'oguna'ö ba wangosili ilmiah (li Indonesia penelitian ilmiah) ba wanötöi fefu agama samaduhu'ö Aberahamo tobali ama zamati khöra. Ba li Indonesia lafotöi ia , ba li Inggris . Ba hiza so ba gotalua niha ba Indonesia zabölö omasi mangoguna'ö li Arab andrö wa latötöi ia agama samawi. Te ena'ö alio ta'ila geluahania abölö sökhi tatötöi manö ia Agama Gaberahamo ma zui Ngafu Agama Gaberahamo, eluahania fefu agama sifaböbö khö Gaberahamo.

Agama-agama sifaböbö khö Gaberahamo andre ya'ia da'ö agama Yahudi, agama Niha Keriso, ba agama Islam.

 Ngafu Agama Gaberahamo 

 Yahudi 

jmpl|103x103px|Simbol agama Yahudi
Bakha ba agama Yahudi latötöi Gaberahamo Amama Aberahamo (Avraham Avinu (אברהם אבינו))Levenson, Jon Douglas (2012).Inheriting Abraham: The Legacy of the Patriarch in Judaism, Christianity, and Islam. Princeton University Press. ISBN 978-0-691-15569-2. ba latötöi Lowalangi Lowalangi Gaberahamo, Lowalangi Giza'aki ba Lowalangi Yakobo (Elohei Abraham, Elohei Yitzchaq ve Elohei Ya'aqob). Ba ngawalö döi ni'oguna'ö andre oroma wa la'odane-danegö wamatira bakha ba wamati si no ibörötaigö Aberahamo.

 Niha Keriso 

jmpl|101x101px|Simbol agama Kristen
Bakha ba agama Niha Keriso, lafotöi Aberahamo ama zamati. Simane ndra niha Yahudi omasi göi ndra niha Keriso wamaduhu'ö wa famatira khö Lowalangi no amatohula wamati moroi khö Gaberahamo. Ba mböröta ira niha Keriso no föfö bakha ba agama Yahudi.Stephen Wylen, The Jews in the Time of Jesus: An Introduction, Mahwah, Paulit Press, (1995), page 190.Wayne-Daniel Berard, When Christians Were Jews That Is, Now: Recovering the Lost Jewishness of Christianity With the Gospel of Mark, Cambridge, Cowley Publications, (2006), pp. 112–113.N. T. Wright, The New Testament and the People of God, Minneapoli, Fortress Press, (1992), pp. 164–165. Ba hiza lö ara me no mate Yesu, solohi khönia nifotöi ira niha Keriso oi muzawili misa ba si sagörö gölana wamatörö Roma ba famahaö wamatira itugu ara itugu fabö'ö moroi ba wamahaö bakha ba agama Yahudi.Daniel Boyarin. "Dying for God: Martyrdom and the Making of Christianity and Judaism". Stanford University Press, 1999, p. 15.

 Islam 

jmpl|105x105px|Simbol agama Islam
Simane ndra niha Keriso si tohare aefa ndra niha Yahudi, simanö göi ndra niha Islam nifasindro Muhammad ba danö Arabia me otu ndröfia si fitu, omasi ira wamaigi famatira tobali föfö wamati soroi khö Gaberahamo.Peters, Francis Edward (2003). Islam, a Guide for Jews and Christians. Princeton University Press. nga'örö. 9. ISBN 978-1-4008-2548-6.

 Söndra fanenaŵa 

Lö ha sara zöndra fefu ndra sangosili ilmiah sanandrösa ba wamöfö'ö agama-agama andre barö döi Agama Gaberahamo. Ba gotaluara so zangosili sotöi Alan L. Berger. Molo'ö Alan, heŵa'ae so zi fakhili ba gotalua fefu agama Gaberahamo, so "zindruhu fabö'ö sibai ba gotalua fefu tradisi" andrö. Heŵa'ae "agama Niha Keriso ba Islam tumbu moroi ba agama Yahudi", tölu lala wamati nifotöi monoteis andreLafotöi monoteis fefu agama si faduhu tödö wa ha samösa Lowalangi no oi latörö lalara ero zamösana.Alan L. Berger, ed., Trialogue and Terror: Judaism, Christianity, and Islam after 9/11 (Wipf and Stock Publishers, 2012), xiii.

Sangosili bö'ö sanenaŵa famotöi Agama Gaberahamo töinia Aaron W. Hughes. Molo'ö Aaron, famöfö'ö agama Yahudi, Niha Keriso ba Islam bakha ba zi sambua kategori, tola mondrou'ö nifotöi dialog ba gotalua agama-agama. Ba hiza famöfö'ö simane andre tenga sindruhu, lö faudu, ba tobali ia taha-taha ba wangi'ila wa no oi fakuyu ngawalö gamakhaita ba gotalua fefu agama andrö.Aaron W. Hughes (2012). Abrahamic Religions: On the Uses and Abuses of History. New York: Oxford University Press, nga'örö 3-4, 7-8, 17, 32. isbn=978-0-19-993464-5 ()

 Umbu 

Kategori:Ngawalö Agama ba Gulidanö